காலத்தை அறிந்த பின்பே மருத்துவம் பார்க்க வேண்டுமென்று தமிழ் மருத்துவம் விதி வகுத்துள்ளது.11  "மறைந்த ஒழுக்கத்து ஓரையும் நாளும் துறந்த ஒழுக்கம் கிழவோற்கு இல்லை".    களவியல் . 45. என்னும் களவியல் இந்நூற்பா,  காதலன் காதலியைச்  சந்திக்கும் போது  நாளும் கிழமையும் பார்த்துக் கொண்டிருப்பதில்லை என்று வானியல் செய்தியைக் குறிப்பிடுகிறது.  "நாள்முன் வரூஉம் வல்முதற் றொழிற்கே”	- புணரியல்.141 இச்சூத்திரம் குறிக்கும் நாள், விண்மீனைக் குறிப்பதாகும். இலக்கணத்தில் குறிப்பிடும் அளவுக்கு வானியல் அறிவு வழக்கிலிருந்தது என்றுணரலாம். கலியாண்டை உருவாக்கிய வானியல் கணியர்கள் பழந்தமிழ் மருத்துவ அறிஞர்களாவர். கலியாண்டு கி.மு.3102 இல் தொடங்குகிறது என்பதால், தொல்காப்பியத்திற்கு முன் வானியலார்கள் இருந்துள்ளார்கள் என்பது தெளிவாகிறது. உணவும் சுவையும் உணவின் சுவையையும் அதன் அளவையும் அறிந்தே ஆறு சுவை உணவை ‘அடிசில்’ 12 என்கிறது. உணவுப்பொருள் உடலைக் காக்கும். அதுவே நோயையும் வருவிக்கும்.13 எனத் தெரிகிறது. தமிழ் மருத்துவம் உணவின் சுவையையும் மூலிகை, சரக்கு, பாடாணம், மணிகள், நோய் ஆகியவற்றின் சுவையையும் தெரிவிக்கிறது.